રાજ્ય સરકાર જે ફી વિધેયક મામલે એક તરફ સન્માન સમારંભ જેવા કાર્યક્રમો માણી રહી છે ત્યાં જ બીજી તરફ 2017ની ફી ડિફરન્સની રકમ પરત ના મળતા વાલીઓમાં ભારે રોષ ભભૂકી ઉઠ્યો છે. વિરોધના કારણે ગુરુવારે મોટા ભાગની સ્કૂલોમાં વાલીઓએ તેમના બાળકોને શાળાએ ના મોકલીને વિરોધ નોંધાવ્યો છે. વાલીઓએ જ સ્કૂલ બંધનું એલાન આપ્યું હતું. જેમાં અમદાવાદની અનેક શાળામાં વિદ્યાર્થીઓએ તેમના બાળકોને ના મોકલીને વિરોધ નોંધાવ્યો છે. વળી આ અંગે વોટ્સઅપ ગ્રુપમાં પણ બાળકોને ન મોકલવા વાલી સંગઠનોએ અપીલ કરી હતી. સાથે જ આજે આ અંગે વાલીઓ ભેગા મળી વિરોધ પ્રદર્શન કરશે તેવી માહિતી પણ જાણવા મળી છે. જો કે બીજી તરફ શાળા પ્રશાસન દ્વારા બુધવારે, બાળકોને શાળામાં હાજર રહેવાની અપીલ કરી હતી. સાથે જ આ મામલે સરકાર પણ મેદાનમાં પડી છે. સરકાર આ અંદોલને મોટું સ્વરૂપ આપવા નથી ઇચ્છતી અને માટે જ આંદોલન તોડવા માટે સરકારે પ્રયાસો કરી રહી છે.